**KAUNO RAJONO SAVIVALDYBĖS TARYBOS NARIO**

**VLADO KURUČIO VEIKLOS ATASKAITA UŽ 2023 METUS**

Kauno rajono savivaldybės posėdyje, kuris vyko 2023 metų balandžio 20 dieną, prisiekiau atstovauti Kauno rajono bendruomenei. Tai pirmoji mano kadencija.

Savivaldybės taryboje priklausau Lietuvos socialdemokratų partijos frakcijai. Nepriklausau jokiai partijai, tačiau socialdemokratų mintys, veiksmai ir sprendimai yra man priimtiniausi.

Taryboje priklausau Biudžeto ir Finansų komitetui. Mano dalyvavimo šioje srityje metu įvyko septyni komiteto posėdžiai, kurių metu išnagrinėti 105 sprendimų projektai. Vienas svarbiausių šio laikotarpio klausymų – savivaldybės biudžeto pakeitimas; naujo 2024 metų biudžeto svarstymas bei jo tvirtinimas. Džiugu, kad savivaldybės biudžetas orientuotas į pastovų švietimo, sveikatos apsaugos bei kelių fondo vystymą, didinant šioms sritims skiriamą dėmesį ir jų finansavimą.

Tarybos etikos komisijoje esu pirmininko pavaduotojas. Šio ataskaitinio laikotarpio metu įvyko vienas komisijos posėdis.

Kartu su komisijos pirmininku dalyvavau seminare „Korupcijai atsparios aplinkos kūrimas savivaldybėje“, kuris vyko Jonavos rajono savivaldybėje. Seminaro metu aptartos galimos etikos problemos Savivaldybės tarybos veikloje.

Savo gamybinėje 42 metų veikloje dirbau Vytauto Didžiojo universiteto Žemės Ūkio Akademijos (buvusios LŽŪA) mokomajame ūkyje – 12 metų mokomojo ūkio agronomu ir 30 metų mokomojo ūkio direktoriumi. Todėl ir šiuo metu man yra svarbus žemės ūkio vystymasis, o problemos, kylančios šioje srityje, suprantamos ir aktualios. Palaikau glaudžius ryšius su Kauno rajono ūkininkais ir Savivaldybės žemės ūkio skyriumi. Savo kompetencijos ribose bandau padėti spręsti susidarančias problemas.

Nuo savo veiklos Savivaldybės taryboje pradžios nuolat bendrauju su Ringaudų seniūnijos žmonėmis ir stengiuosi įsiklausyti į rūpimus klausimus ir pagal galimybes juos spręsti. Kartą per mėnesį (antrą mėnesio pirmadienį) lankytojus priimu Ringaudų seniūnijoje - VDU Žemės ūkio akademijos bandymų stotyje, 304 kabinete, 9 – 11 valandomis, o Lapių seniūnijoje susitinku su žmonėmis 13 -15 valandomis. Darbo dienomis visada esu pasiekiamas telefonu +370  686 12 066 nuo 9 iki 17 valandos arba el. paštu vladas.kurutis@krs.lt

Tarybos narys Vladas Kurutis